32005R0260
L 046/31
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 260/2005 НА КОМИСИЯТА
от 16 февруари 2005 година
за изменение на Регламент (ЕО) № 999/2001 на Европейския парламент и на Съвета по отношение на бързите тестове
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 999/2001 на Европейския парламент и на Съвета от 22 май 2001 г. за определяне на правила за превенция, контрол и ликвидиране на някои трансмисивни спонгиформни енцефалопатии (1), и по-специално първата алинея от член 23 от него,
като има предвид, че:
(1)
Регламент (ЕО) № 999/2001 определя правила за наблюдаването на трансмисивни спонгиформни енцефалопатии (ТСЕ) по животните от рода на козите.
(2)
В своето становище от 16 ноември 2004 г. Европейският орган по безопасност на храните (ЕОБХ) препоръча да се включат седем нови бързи post mortem тестове в списъка на бързите тестове, одобрени за наблюдаване на спонгиформна енцелфалопатия по говедата (СЕГ).
(3)
Бързите тестове, които понастоящем са изброени в приложение Х към Регламент (ЕО) № 999/2001 на Европейския парламент и на Съвета, са били одобрени за овцете въз основата на данни, осигурени от производителите на тези тестове, показващи, че тези тестове могат също така да бъдат използвани за наблюдаване на ТСЕ при овцете.
(4)
ЕОБХ понастоящем прави оценка на бързите тестове при умрели животни, предназначени за дребни преживни животни. Въз основа на становището, което трябва да бъде публикувано, трябва да бъде създаден списък на одобрени бързи тестове, които да се използват в рамките на програмата за наблюдение на дребни преживни животни. Следователно, одобрените понастоящем бързи тестове трябва да бъдат използвани за откриването на ТСЕ по дребните преживни животни до публикуването на това становище.
(5)
Следователно Регламент (ЕО) № 999/2001 трябва да бъде съответно изменен.
(6)
Мерките, предвидени в настоящия регламент, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩИЯ РЕГЛАМЕНТ:
Член 1
Приложение Х към Регламент (ЕО) № 999/2001 се изменя в съответствие с приложението към настоящия регламент.
Член 2
Настоящият регламент влиза в сила на двадесетия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 16 февруари 2005 година.